Եթե կատարողական թերթով պարտապան է հանդիսանում բնակարանի համասեփականատերերից որևէ մեկը, ապա հարկադիր կատարողը առաջարկում է պահանջատիրոջը ՀՀ քաղաքացիական օրենսգրքի 200-րդ հոդվածի հիման վրա դիմել դատարան, և առանձնացնել պարտապանի բաժնեմասը, որի վրա էլ հետագայում, տարածվում է բռնագանձումը: ՀՀ քաղաքացիական օրենսգրքի 197-րդ հոդվածի համաձայն՝ եթե պարտապանի բաժինը բնեղենով առանձնացնելն անհնար է, ապա դատարանը կարող է թույլատրել մյուս համասեփականատերերին պարտապանի բաժնի դիմաց վճարել փոխհատուցում, որի վրա էլ կտարածվի բռնագանձումը պարտապանի պարտավորությունների համար: Հակառակ դեպքում դատարանը կարող է վճիռ կայացնել ամբողջ բնակարանը հրապարակային սակարկություններով վաճառելու և գումարը համասեփականատերերի միջև բաշխելու մասին: